CELEX: 32021R1696
Language: sl
Date: 2021-09-21 00:00:00
Title: Uredba Sveta (EU) 2021/1696 z dne 21. septembra 2021 o razširitvi uporabe Uredbe (EU) 2021/840 Evropskega parlamenta in Sveta o vzpostavitvi programa izmenjave, pomoči in usposabljanja za zaščito eura pred ponarejanjem za obdobje 2021–2027 (program „Pericles IV“) na nesodelujoče države članice

23.9.2021   
               
               
                  SL
               
               
                  Uradni list Evropske unije
               
               
                  L 336/1
               
            
         UREDBA SVETA (EU) 2021/1696
         z dne 21. septembra 2021
         o razširitvi uporabe Uredbe (EU) 2021/840 Evropskega parlamenta in Sveta o vzpostavitvi programa izmenjave, pomoči in usposabljanja za zaščito eura pred ponarejanjem za obdobje 2021–2027 (program „Pericles IV“) na nesodelujoče države članice
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 352 Pogodbe,
         ob upoštevanju predloga Evropske komisije,
         po posredovanju osnutka zakonodajnega akta nacionalnim parlamentom,
         ob upoštevanju odobritve Evropskega parlamenta (1),
         v skladu s posebnim zakonodajnim postopkom,
         ob upoštevanju naslednjega:
         
                     (1)
                  
                  
                     Uredba (EU) 2021/840 Evropskega parlamenta in Sveta (2), s katero je vzpostavljen program izmenjave, pomoči in usposabljanja za zaščito eura pred ponarejanjem (v nadaljnjem besedilu: program Pericles IV), se uporablja v državah članicah v skladu s Pogodbama. Člen 139 Pogodbe o delovanju Evropske unije določa, da se ukrepi iz člena 133 navedene pogodbe, ki se nanašajo na uporabo eura, ne uporabljajo za države članice z odstopanjem.
                  
               
                     (2)
                  
                  
                     Izmenjava informacij in osebja ter ukrepi pomoči in usposabljanja, ki se izvajajo v okviru programa Pericles IV, pa bi morali biti enotni v vsej Uniji. Zato bi bilo treba sprejeti potrebne ukrepe za zagotovitev iste stopnje zaščite eura v državah članicah, v katerih euro ni uradna valuta.
                  
               
                     (3)
                  
                  
                     Da bi zagotovili nadaljevanje zagotavljanja podpore na zadevnem področju politike in da bi bilo program Pericles IV mogoče začeti izvajati z začetkom večletnega finančnega okvira 2021–2027, bi morala ta uredba nujno začeti veljati čim prej in bi se morala uporabljati z retroaktivnim učinkom od 1. januarja 2021 –
                  
               SPREJELA NASLEDNJO UREDBO:
         
            Člen 1
            Uporaba Uredbe (EU) 2021/840 se razširi na države članice, ki niso sodelujoče države članice, kot so opredeljene v točki (a) člena 1 Uredbe Sveta (ES) št. 974/98 (3).
            Subjekti iz teh držav članic se štejejo za upravičene do financiranja, kadar so pristojni organi v smislu člena 9 Uredbe (EU) 2021/840.
         
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se od 1. januarja 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. septembra 2021
            
               
                  Za Svet
               
               
                  predsednik
               
               G. DOVŽAN
            
         
         
            (1)  Odobritev z dne 18. maja 2021 (še ni objavljena v Uradnem listu).
         
            (2)  Uredba (EU) 2021/840 Evropskega parlamenta in Sveta z dne 20. maja 2021 o vzpostavitvi programa izmenjave, pomoči in usposabljanja za zaščito eura pred ponarejanjem za obdobje 2021–2027 (program „Pericles IV“) ter razveljavitvi Uredbe (EU) št. 331/2014 (UL L 186, 27.5.2021, str. 1).
         
            (3)  Uredba Sveta (ES) št. 974/98 z dne 3. maja 1998 o uvedbi eura (UL L 139, 11.5.1998, str. 1).